text: 7,3 Lotto-millioner til Smidstrup
  16 september 2013 kl. 08.15
  Forhåbentlig ligger ugens lottokupon ikke i en af de mærkede skraldespande i Smidstrup. Ugens lottovinder har ikke meldt sig endnu for at hæve gevinsten på 7,3 mio. kr.
  Danske Spil oplyser mandag formiddag, at de endnu ikke har hørt for den heldige spiller. Den gyldne lynlottokupon er købt i Dagli'Brugsen på Torpsgade i Smidstrup.
  - Vi plejer at høre fra de heldige vindere i løbet af en uge, siger kommunikationsmedarbejder Karen Minke til TV SYD. Og specielt, når kuponen er købt i en mindre by, stiger interessen, fordi chancen for at være den heldige er større.
  Gevinsten på 7.136.426 kroner er vundet på en LynLotto.
  Den nyslåede Lotto-millionær er den 67. i rækken af 2013?s Lotto-millionærer.
  